У апошнія гады дружная студэнцкая кагорта нашай alma mater актыўна папаўняецца грамадзянамі з краін блізкага і далёкага замежжа. Прадстаўнікі Расіі, Украіны, Казахстана, Лівіі, Кітая, Азербайджана і іншых дзяржаў ахвотна прыязджаюць да нас набываць педагагічную прафесію, а атрымліваюць значна больш: эфектыўную моўную практыку, незабыўны вопыт творчага ўзаемадзеяння, новых сяброў. Сярод замежных студэнтаў шмат туркменаў, якія, вядома, адрозніваюцца ад нас знешне, але па духу яны сапраўдныя танкаўцы: дапытлівыя ў вучобе, упартыя ў спорце, актыўныя ў грамадскім жыцці. Зрабіўшы стаўку на якасную адукацыю, яны ні на хвіліну не расчараваліся ў сваім выбары.